### | | | | --- | --- | | | | | --- | | **Teknik- og Miljøudvalget** 5. april 2018 Sagsnr. 710-2018-16 Dok.nr. 710-2018-76895 Sagsbehandler DPSVE | | 26.                 Budget 2019-22 - Tidlig input fra fagudvalgene til budgetarbejdet - Åbent

###

|  |  |
| --- | --- |
| Tidl. politisk behandling | BY, 30.01.18, pkt. 7 |
| Forventet sagsgang | TM-U |
| Lovgrundlag |  |

###

**SAGENS INDHOLD**

Byrådet godkendte 30. januar 2018 budgetprocessen for
Budget 2019-22.

I den forbindelse blev det besluttet, at administrationen
skal udarbejde forslag til såvel reduktioner som udvidelser på 1 % af
serviceudgifterne.

Fagudvalgene og Økonomiudvalget skal drøfte forslag til
reduktioner, omlægninger og effektiviseringer af driften, som kan indgå i
administrationens arbejde med et prioriteringskatalog til budget 2019-22.

Den tidlige politiske involvering giver mulighed for, at
udvalgene kan komme med forslag, som kan undersøges nærmere i forbindelse med
udarbejdelsen af det administrative prioriteringskatalog. Hvis forslagene
betyder, at der skal igangsættes større analysearbejder, som ikke kan
gennemføres inden budgetvedtagelsen, bør der afsættes resurser hertil i
forbindelse med budgettet for 2019-22.

Udvalgenes forslag til reduktioner, omlægninger og
effektiviseringer samles i et fælles notat til brug for det videre
budgetarbejde.

Partierne har i juni og august 2018 mulighed for at stille
forslag til reduktioner og udvidelser af driftsbudgettet samt til
anlægsprojekter.

**VURDERING**

Byrådet har tidligere vedtaget langsigtede økonomiske
målsætninger for Favrskov Kommune. Målsætningerne vedrører størrelsen af
overskud på den ordinære drift, anlægsniveau, gæld samt kassebeholdning.

Byrådets mål for overskuddet på den ordinære drift er 90
mio. kr. årligt. Det budgetterede overskud i 2019 udgør 97 mio. kr., mens det i
2020 udgør 85 mio. kr. og i 2021 udgør 88 mio. kr.

Anlægsbudgettet skal jf. de økonomiske målsætninger udgøre
80-100 mio. kr. årligt. Anlægsniveauet udgør 100 mio. kr. årligt i
budgetoverslagsårene 2019-21.

[adresse] kassebeholdning udgør 379 mio. kr. ultimo
2017 (12 måneders gennemsnit). Budget 2018-21 medfører et kasseforbrug på i alt
87 mio. kr. over den 4-årige budgetperiode inklusiv nettoindtægter fra
jordforsyningsområdet. Den budgetterede kassebeholdning er derfor faldende i budgetperioden
2019-22, men overholder målsætningen på minimum 125 mio. kr.

Som grundlag for drøftelsen i udvalgene har Byrådets
medlemmer mulighed for at se tidligere års reduktionsforslag i [adresse].

**ØKONOMI**

De økonomiske konsekvenser af fagudvalgenes forslag til
reduktioner, omlægninger og effektiviseringer vil blive belyst i løbet af
budgetprocessen.

De endelige økonomiske konsekvenser afhænger af Byrådets
budgetvedtagelse.

**INDDRAGELSE**

Foreninger, bestyrelser, MED-udvalg mv. har mulighed for at
stille forslag til budgettet. Forslagene skal indsendes til forvaltningen
senest 19. april 2018.

De politiske partier har mulighed for at fremsende forslag
til reduktioner, udvidelser og anlægsprojekter i budgettet i juni og august
2018. De fremsendte forslag vil blive behandlet på budgetseminaret i august
2018.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.   At udvalget drøfter,
hvilke reduktionsområder, omlægninger og effektiviseringer, der skal undersøges
nærmere.

**BESLUTNING**